《二府少峰江先生同令弟章山哭其季方文厓上舍得诗二首示及索和赋此 其一》
明代·朱浙

远道音尘定是非，西原空切脊令悲。浮生鼎鼎只如此，合眼时时还见之。

青草池塘幽梦断，紫荆风雨暮阴移。人情一别消魂后，轻易繁霜入鬓丝。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。